cyanic-selkie/wikianc huggingface dataset:
Mantija (biologija)
Mantija – moliusko kūną supanti odos raukšlė, kurios pakraščiai gamina kietąją medžiagą, suformuojančią kriauklę.
Tryzenbergas
Miestelis žinomas dėl savo ypatingos tarmės, daugiausia įtakoto iš Valserio atvykusių imigrantų viduramžiais. Ši tarmė patvirtina, kad ir mažoje Lichtenšteino kunigaikštystėje yra kalbinių skirtumų.
Šančių sinagoga
Šančių sinagoga – buvusi sinagoga Žemuosiuose Šančiuose, Sodų g. 36, Kaune. Tai vienintelė modernistinio stiliaus ir viena iš dviejų tarpukariu pastatytų ir iki šių dienų išlikusių sinagogų Lietuvoje.
Istorija
Nepriklausomos Lietuvos Respublikos laikotarpiu laikinojoje sostinėje žydų maldos namų pastatyta nedaug (Žemuosiuose Šančiuose, Aleksote, Panemunėje), kadangi užteko senųjų. Sinagoga pradėta statyti 1929 m., Lietuvos Nepriklausomybės dešimtmečio proga. Projekto autorius – inž. Povilas Taračkovas. Nepaisant to, kad pastato statybą parėmė net Prezidentas Antanas Smetona, dėl lėšų stygiaus ji nebuvo sklandi ir užtruko. Sinagoga buvo baigta 1932 m., tačiau taip ir liko nenutinkuota. Pagal paskirtį pastatas veikė iki Antrojo pasaulinio karo.
Sovietiniais laikais pastate buvo įrengta duonos kepykla, pristatytas gamybinis korpusas.
Šiuo metu sinagoga apleista. 2016 m. sinagogoje Lietuvoje gyvenantis britų fotografas Richardas Schofieldas surengė parodą „The Kaunas Requiem“, kurioje buvo eksponuojamos per Holokaustą žuvusios Leibos ir Aniutos Varšavskių šeimos nuotraukos.
Architektūra
Sinagoga yra sumūryta iš raudonų plytų. Laiptuotas atikas ir siauros stačiakampių langų vertikalės rodo jos autoriaus bandymą pritaikyti modernizmo stilistiką, o smailiaarkiai langai ir karnizo dekoro arkutės – ryšį su tradicine Europos sinagogų architektūra. Tuo metu sinagogų architektūroje susipynė senasis istorizmo stilius ir modernizmas – Šančių sinagogos šoniniuose fasaduose dominuoja stilizuotos viduramžių bei maurų architektūros elementai, o galinių fasadų rizalitų kompozicija su laužyto kontūro plokštumomis jau būdinga moderniajai stilistikai.
Sovietmečiu Šančių sinagogos išorė pakeista, užmūrytos arkinės langų dalys.
Ronaldas Grižas
Ronaldas Grižas (g. 1995 m. gegužės 12 d. Utenoje) – Lietuvos futbolininkas, žaidžiantis vartininko pozicijoje.
Utenos „Utenis“
2014 m. debiutavo „Utenio“ ekipoje, kuris tame sezone žaidė Pirmoje lygoje. Sužaidė vos vienerias rungtynes.
Radviliškio „Lokomotyve“
2015 m. žaidė Radviliškio „Lokomotyve“, kuris žaidė Pirmoje lygoje.
Utenos „Utenis“
2015 m. vasarą perėjo į „Utenį“, kuris žaidė A lygoje. Žaidėjui nebuvo suteiktos galimybės debiutuoti elito divizione, o klubui atstovavo dublerių pirmenybėse.
Radviliškio „Lokomotyve“
2016 m. vėl žaidė Radviliškio „Lokomotyve“, Pirmoje lygoje. Klubas turėjo problemų, tad vasarą jį paliko.
„Palangos“ futbolo klubas
2017 m. sezoną pradėjo FK Palanga, kuri tuo metu žaidė Pirmoje lygoje.
Telšių „Džiugas“
2017 m. vasarą persikėlė į Telšių „Džiugą“. Ekipa žaidė Pirmoje lygoje, o R.Grižas tapo pagrindiniu vartininku ir sirgalių numylėtiniu.
2018 m. ir toliau atstovavo žemaitijos klubui. Per du sezonus sužaidė 40 rungtynių Pirmoje lygoje, vartus gynė ir LFF taurės turnyro rungtynėse.
2020 m.
2020 metų pradžioje žaidė Futsal A lygoje (2019/20 m. sezonas), atstovavo Turbotransfers ekipai.
2020 m. pabaigoje vėl prisijungė prie Turbotransfers ekipos ir Futsal A lygoje (2020/21 m. sezonas).
Utenos „Utenis“
2021 m. prisijungė prie „Utenio“ futbolo klubo, kuris žaidė Antroje lygoje (trečioje pakopoje) ir tapo pagrindiniu vartininku.
Rinktinės
Lietuvos studentų futbolo rinktinės narys (2018 m.).
ARG statyba Vilnius
Vilniaus „ARG statyba“ – Lietuvos futbolo klubas iš Vilniaus.
HLA antigenas
Histokompatibilumo antigenai (HLA antigenai, ) – proteinai, randami ant daugelio organizmo ląstelių paviršiaus, vadinami žmogaus leukocitų antigenais. Imuninė sistema naudoja HLA antigenus atskirti, kurios ląstelės priklauso organizmui, kurios ne. Kai imuninė sistema neatpažįsta ląstelės antigeno, sukuriami antikūnai, skirti šitos ląstelės sunaikinimui. Šitaip organizmas atpažįsta ir sunaikina infekcijas sukeliančias bakterijas, virusus, navikines ląsteles ir svetimkūnius (rakštis ir t. t.). Tokiu būdu imuninė sistema gina organizmą nuo medžiagų, kurios patenka į organizmą ir gali jam pakenkti.
Šiuos antigenus pirmą kartą 1958 m. aprašė Žanas Dosė (Jean Dausset).
Plutas
Graikų mitologijoje Plutas („turtas“) – turto personifikacija. Buvo Demetros ir Jasiono sūnus. Jį apakino Dzeusas, kad šis negalėtų dalinti dovanų pagal išankstinį nusistatymą. Plutas yra raišas, todėl ilgai tenka jo laukti ateinant, tačiau turi sparnus, todėl iškeliauja greitai. Siejamas su Hadu. Dažnai vaizduojamas su Gausybės ragu (kornukopija).
Autologinė kamieninių kraujo ląstelių transplantacija
Autogeninė kaulų čiulpų transplantacija – tokia kaulų čiulių transplantacijos rūšis, kai ligonis, t. y. recipientas, pats yra kaulų čiulpų donoras.
Tokia transplantacija tinka, kai sergantis žmogus yra remisijoje arba, kai liga nėra pažeidusi kaulų čiulpų, pavyzdžiui, krūties, kiaušidžių vėžys, Hodžkino, ne Hodžkino limfomos, smegenų augliai, arba, kai ne daugiau kaip 30 % kaulų čiulpų yra infiltruota piktybinėmis ląstelėmis.
Žiobrikis
Žiobrikis – upelis Lietuvoje, Kauno miesto šiaurinėje dalyje; Neries kairysis intakas. Prasideda prie Briedžių tako, šalia automagistralės Vilnius-Klaipėda. Visu savo ilgiu teka į vakarus per Kleboniškio mišką. Įteka į Nerį 6 km nuo jos žiočių, priešais Vytėnus.
Upėvardis kildinamas nuo žuvies pavadinimo žiobris.
Tacianas
Tacianas (maždaug 110–172 m. e. m.) buvo Asirijos mokslininkas, kuris studijavo Romoje ir buvo Justino Kankinio mokinys. Sudarė ankstyviausią Evangelijų rinkinį, vadinamą Diatessaron, kuris buvo plačiai naudojamas Sirijos bažnyčiose.
Bažnyčios tėvas Irenėjus pastebi (Haer., I., xxvlii. 1, Ante-Nicene Fathers, i. 353), kad po Justino Kankinio, Taciano mokytojo, mirties Tacianas buvo pašalintas iš bažnyčios dėl enkratitinių (asketinių) pažiūrų, taip pat dėl to, kad buvo žymaus gnostiko Valentino pasekėjas. Eusebijaus teigimu, Tacianas galėjęs įkurti enkratitų bendruomenę.
Frédéric Niemeyer
Frederikas Nymajeris (g. 1976 m. balandžio 24 d.) – profesionalus Kanados tenisininkas, olimpietis. Aukščiausia jo pasiekta vieta ATP reitinge buvo 134. Per savo karjerą Nymajeris nelaimėjo nei vieno ATP titulo. Tačiau jis laimėjo septynis ATP Challenger Series titulus. Frederikas gimė Kambeltone, Naujajame Brunsvike, Kanadoje. Dabar jis gyvena Šerbruke, Kvebeke. Frederikas profesionalu tapo 1998 metais. Žaisdamas tenisą Nymajeris laimėjo jau 530 673 JAV dolerius.
Migliniai
Migliniai arba varpiniai (Poaceae) – magnolijūnų (Magnoliophyta) skyriui priklausanti labai didelė augalų šeima, kurią sudaro apie 700 genčių, 11 000 rūšių. Lietuvoje – 122 rūšys. Yra daug kultūrinių bei introdukuotų rūšių. Vienmečiai, dvimečiai bei daugiamečiai žoliniai augalai (tik bambukinių stiebai sumedėję).
Miglinių augalų šeima yra viena iš plačiausiai paplitusių ir gausiausių augalų šeima Žemėje. Migliniai vyrauja pievose, stepėse, savanose, prerijose, pampose ir kitose ekosistemose.
Augalų morfologija
Šaknų sistema kuokštinė. Būdinga sudėtinga požeminių ir antžeminių ūglių sistema. Pagal ūglių tipą, jų augimo pobūdį migliniai skirstomi į tankiakerių, retakerių ir šakniastiebinių augalų grupes. Tankiakerių kerojimosi bambliai yra dirvos paviršiuje, nauji šių augalų ūgliai auga vertikaliai, nepraplėšdami lapų makščių. Retakerių bambliai yra po žeme, nauji ūgliai iš pradžių auga įstrižai, praplėšia lapų makštis paskui auga vertikaliai. Šakniastiebinių – augalų kerojimosi bambliai taip pat yra po žeme, o jų nauji ūgliai iš pradžių auga horizontaliai po žeme ir tik vėliau iškyla į žemės paviršių.
Stiebas stačias, bambliuotas, tarpubambliuose dažniausiai tuščiaviduris. Stiebai yra šiaudo pavidalo, jų skerspjūvis apvalus. Pamatinės stiebų dalys, iš kurių išauga nauji ūgliai, vadinamos kerėjimosi bambliais, viename kere gali būti nuo kelių iki keliasdešimt ūglių.
Lapai išsidėstę pražangiai, ant siebo išsidėstę dviem eilėmis, bekočiai, paprasti, sudaryti iš trijų dalių: lapamakštės, lapakočio ir liežuvėlio. Lapamakštė yra apatinė, stiebą gaubianti lapo dalis. Būdingos atviros makštys, kai kuriais atvejais uždaros. Nuo stiebo atsilošęs lapalakštis paprastai yra linijiškos, rečiau lancetiškos formos. Perėjime tarp lapamaštės ir lapalakščio yra gerai išsivystęs plėviškas liežuvėlis. Jis priglunda prie stiebo ir neleidžia į tarpamakštės vidų patekti vandeniui ir patogeniniams mikroorganizmams. Kai kurie migliniai vietoj liežuvėlio turi plaukelių žiedą.
Kelmės evangelikų reformatų bažnyčia
Kelmės evangelikų reformatų bažnyčia – evangelikų reformatų maldos namai, įsikūrę Kelmėje, Vytauto Didžiojo g. 75.
Migliniai
Augalų morfologija
miniatiūra|Žiedyno ir žiedo schema: 1- lapai, 2- apatinis žiedažvynis, 3- akuotas, 4- viršutiniai žiedažvyniai, 5- lodikulės, 6- kuokeliai, 7- mezginė, 8- staminodis.
Žiedas smulkus, zigomorfinis, dvilytis, retai vienalytis. Apyžiedis paprastas virtęs žvyneliais. Žiede yra du žiedažvyniai. Apatinis žiedažvynis kilęs iš pažiedės, dažnai su akuotu. Apyžiedžio vidinio rato lapeliai virtę plėviškomis lodikulėmis. Daugumos miglinių žieduose yra dvi, retai trys ar viena lodikulė. Pastarosios prieš žydėjimą išbrinksta ir padeda žiedažvyniams išsiskleisti. Daugumos miglinių kuokelynas susidaręs iš trijų laisvų kuokelių, kartais jų būna vienas, du, šeši ar daugiau. Žiedui išsiskleidus, ilgi bei siūliški kuokelių koteliai nusvyra žemyn. Dulkinės prie kotelių pasvirusios ties viduriu.
Dauginimasis
Migliniai yra vėjo apdulkinami (anemofiliniai), kai kurių augalų sėklos prisitaikiusios plisti anemofilijos būdu. Daugelis šios šeimos atsotovų yra kryžmadulkiai, kartais savidulkai prisitaikę augalai.
Augimas ir vystymasis
Skirtinguose augalų augimo ir vystymosi etapuose, kurie lemia organų pradmenų susiformavimą, aplinkos veiksnių poreikiai yra labai nevienodi. Skirtingais augalo gyvenimo laikotarpiais augalai gali būti jautrūs aplinkos veiksniams. Didžiausią įtaką augalo augimui ir vystymuisi turi žemos temperatūros, šviesaus ir tamsaus laikotarpio trukmė per parą vegetacijos metu, nakties ir dienos temperatūrų skirtumas. Taip pat išskiriami laikotarpiai, kuomet augalai labai jautrūs vandens kiekiui, mineralinei mitybai, šviesos intensyvumui, jos spektro sudėčiai, gravitacijai, elektromagnetiniams laukams. Laikotarpiai, kai augalai labai jautrūs aplinkos veiksniams, vadinami kritiniais. Šių laikotarpių tyrimas, organogenezės etapo identifikavimas ir sąlygų augalams sudarymas nulemia galutinį rezultatą – augalų produktyvumą.
Kelmės evangelikų reformatų bažnyčia
Istorija
Pastatyta 1615 m., po gaisro 1767 m. Jurgio Gruževskio lėšomis 1807 m. atstatyta. Renovuota 1992 m. miniatiūra|250px|left|2015 m. kovo mėn.
Migliniai
Augimas ir vystymasis
Miglinių šeimos atstovai, paveikti žemų temperatūrų streso, pasižymi būdingais fenotipiniais požymiais, tokiais kaip sumažėjęs lapų plotas, sulėtėjęs vystymasis bei lapų pageltimą, kuri gali pereiti į lapų audinių žūtį. Žema temperatūra augalo vėlyvuose vystymosi tarpsniuose sukelia žiedadulkių sterilumą, – tai laikoma vienu iš svarbiausių veiksnių, atsakingų už grūdų derliaus sumažėjimą
Evoliucija
Miglinių šeima plačiai paplito kreidos periodo pabaigoje, o suakmenėjusiame dinozaurų išmatose (koprolite) buvo rasta įvairių fitolitų, kurie yra susiję su šių laikų ryžiais bei bambukais. Migliniai augalai prisitaikė augti tiek dykumose, tiek šlapynėse, jų neaptinkama tik aukštikalnėse. Dėl to ji yra labiausiai paplitusi augalų šeima visuose žemynuose.
Kelmės evangelikų reformatų bažnyčia
Istorija
Plintant protestantizmui Kelmės katalikų parapija neteko didžiausios dalies savo parapijiečių kartu su jos klebonu Ben. Kotarskiu, priėmusiu reformatų tikėjimą. Katalikų parapijos bažnyčia iki 1569 m. stovėjo uždaryta, kol pagaliau reformatai pradėjo joje laikyti savo pamaldas. Žemaičių kapitulos kan. Jonas Kazakevičius pareikalavo iš protestantų grą­žinti Kelmės katalikų bažnyčią, į kurią jis buvo paskirtas. Protestan­tams nepatenkinus jo reikalavimo, 1606 m. užvedė Raseinių teisme bylą, kurią pralaimėjo. Vėliau ta byla buvo perkelta į Vilniaus tribunolą, ku­rio sprendimu bažnyčia buvo grąžinta likusiems Kelmės katalikų para­pijos nariams. Reformatams teko pasistatyti naują bažnyčią.
Mišri parapija
Bėgant šimtmečiams kito religinės, ideologinės ir politinės gy­venimo struktūros bei valstybių sienos. To kaitaliojimosi neišvengė ir Kelmės evangelikų reformatų parapija: jos narių tarpe, be lietuvių, atsirado ir kitų tautybių parapijiečių, be to, prie reformatų prisidėjo ir liuteronų, ku­riuos ilgą laiką aptarnavo reformatų kunigai. Pamaldos buvo laikomos lietuvių ir vokiečių kalbomis ir retkarčiais Gruževskių dinastijos palikuonims – lenkų kalba. Parapija tapo mišri ne vien tautybių, bet ir tikybų atžvilgiu. Ilgametis jos klebonas Konstantinas Kurnatauskas, aptarnavęs Kelmės parapiją apie 40 metų prieš II pasaulinį karą, laikė pamaldas trimis kalbomis. Būdamas ekumeninio bendradarbiavimo šalininkas, bažnyčioje už Dievo stalo pastatė altorių liuteronams, o šventą vakarienę dalino abejuose pavidaluose: refor­matams duoną, liuteronams – ostiją.
Migliniai
Pošeimiai
Migliniai suskirtstyti į 12 pošeimių.
Kelmės evangelikų reformatų bažnyčia
Architektūra
Bažnyčia vienanavė, stačiakampio plano, su beveik tokio paties pločio presbiterija, užsibaigiančia trisiene apside. Po presbiterija rūsyje buvo erdvi kripta. Prie pagrindinio fasado centre stovi monumentalus aukštas kvadratinio plano bokštas. Visų patalpų perdangos skliautinės. Nava ir presbiterija dengtos kryžminiais skliautais, kurie dekoruoti siauromis tinko nerviūromis, imituojančiomis žvaigždžių piešinį. Nerviūros kampuose sueina į piliastrus, kurių kapitelių ir bazių profiliai renesansiniai. Apsidę nuo navos skiria arka. Bokšto pirmame aukšte – prieangis kryžminiais skliautais, iš kurio mūriniais sraigtiniais laiptais patenkama į bokšto patalpas ir į pastogę; antrame aukšte yra vargonų choras.
Migliniai
Lietuvoje augančios gentys
200px|thumb||[[Kvapioji gardūnytė]] 200px|thumb|[[Kupstinė šluotsmilgė]] thumb|200px|[[Pajūrinė smiltlendrė]] 200px|thumb|[[Melsvoji melvenė]] thumb|200px|Nendrynais apžėlęs karjeras ([[paprastoji nendrė)]] 200px|thumb|[[Smiltyninis lendrūnas]]
Visų genčių sąrašas.
== Į Lietuvos raudonąją knygą įrašyti augalai ==
Šanas
Šanas – didžiausia Lichtenšteino apskritis. Jis yra šalies viduryje, netoliese sostinės Vaduco. 2005 m. apskrityje gyveno 5806 gyventojai, užimamas plotas – 26,8 km².
Šane įsikūrę daugiau nei 4000 kompanijų, kurios verčia jį dideliu ekonomikos centru. Žemė ribojasi su su Bucho miestu Šveicarijoje.
Istorija
Pirmą kartą istoriniuose šaltiniuose Šano miestas paminėtas apie 850 m.
Interleksis
Interleksis – kompiuterinis žodynas, „Alma littera“ leidyklos išleisto „Tarptautinių žodžių žodyno“ versija. Žodynas išleistas 2003 m. Nebeplatinamas.
Pasirinkus tarptautinį žodį, žodyne pateikiamas jo aiškinimas. Lietuviški (adaptuoti) žodžiai nurodyti sukirčiuoti, paprastai pateikiama ir žodžio etimologija.
Žodynui rodyti naudojamas originalus lietuviškas kirčiuotas šriftas Aistika® – naujausias UAB „Fotonija“ šriftas, skirtas elektroninei leidybai ir enciklopedinio pobūdžio leidiniams.
Žodyne yra daugiau kaip 20 000 žodžių.
Jurgis Jurgelis
Jurgis Jurgelis (g. 1942 m. rugpjūčio 9 d. Šiauliuose) – žvalgybininkas ir politikas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras, Valstybės saugumo departamento (VSD) vadovas.
Biografija
Baigęs Vilniaus pedagoginio universiteto Matematikos ir Vilniaus universiteto Teisės fakultetus. Valstybinėje konservatorijoje studijavo režisūrą.
1967–1975 m. dirbo matematikos mokytoju Vilniaus 21-osios vidurinėje mokykloje. 1975–1990 m. – Lietuvos Mokslų akademijos Filosofijos, sociologijos ir teisės instituto mokslinis darbuotojas. Išrinktas į Aukščiausiąją tarybą – Atkuriamąjį Seimą. 1992 m. Seimo Piliečių teisių ir tautybių reikalų komisijos pirmininkas.
1993–1998 m. VSD generalinis direktorius. 1996 m. jam suteiktas Valstybės saugumo generolo laipsnis. Nuo 1998 m. dirbo Valstybės saugumo departamento patarėju. Nuo 2002 m. birželio 14 d. iki 2004 m. vasario 25 d. – ministro pirmininko patarėjas. Nuo 2004 m. vasario 18 d. iki 2005 m. vasario 17 d. – Valstybės sienos apsaugos tarnybos vadas. 2004 m. suteiktas vidaus tarnybos generolo laipsnis. Po to dirbo policijos generalinio komisaro padėjėju. Nuo 2007 m. sausio 10 d. – Užsienio reikalų ministerijos patarėjas.
Paul McCartney
Seras Džeimsas Polas Makartnis (angl. Sir James Paul McCartney; g. 1942 m. birželio 18 d. Liverpulyje, Jungtinėje Karalystėje) – vienas iš britų muzikos grupės „The Beatles“ narių, šiuo metu dainuoja, groja ir rašo dainas kaip solinis atlikėjas.
Polas Makartnis dainas pradėjo rašyti būdamas šešiolikos, o jų parašė daugiau kaip du šimtus. Įtakos jo kūrybai turėjo tiek tėvas, kuris buvo džiazo muzikantas, tiek tokios rokenrolo žvaigždės, kaip Little Richard ir Buddy Holly. Pirmieji žingsniai karjeroje prasidėjo po pažinties su Džonu Lenonu, kuris 1957 m. pasiūlė būsimą roko žvaigždę prisijungti prie skiffle muziką grojančios grupės „Quarrymen“. Visa tai peraugo į „The Beatles“. Kintant grupės muzikiniam stiliui, maždaug nuo 1967 m. Makartnis tapo kone lyderiaujančiu nariu, padėjusiu grupei garsėti tiek savo aprangos stiliaus pokyčiais, tiek muzikos ir filmų prodiusavimo srityje. Nors daugumos gerbėjų akyse matomas kaip bosistas, muzikantas per savo karjerą yra grojęs ir tokiais instrumentais, kaip klavišiniais, būgnais ir kitomis gitaromis.
Jo 1965 m. išleista daina „Yesterday“ laikoma viena populiariausių ir daugiausiai kitų atlikėjų perkurtų (angl. cover) dainų pasaulyje. Kitos dainos – „And I Love Her“, „Eleanor Rigby“ bei „Blackbird“, įrašytos grupės gyvavimo laikais, taipogi yra vienos labiausiai perdainuojamų dainų iš atlikėjo repertuaro.
Kai 1970 m. „The Beatles“ iširo, P. Makartnis išleido debiutinį solinį albumą „McCartney“, po to su savo žmona Linda įkūrė grupę „Wings“, kuri tapo viena sėkmingiausių aštuntojo dešimtmečio grupių. Po „Wings“, Makartnis dainavo kartu su Stiviu Vonderiu, Maiklu Džeksonu ir kitais žinomais atlikėjais.
Be savo muzikinio indėlio, Makartnis taip pat yra žinomas kaip aktorius, dailininkas bei gyvūnų teisių, vegetarizmo ir aktyvaus muzikinio išsilavinimo gynėjas; jis aktyviai dalyvauja kampanijose prieš fugasus, ruonių medžioklę bei Trečiojo pasaulio skolas. 1997 m. Makartniui suteiktas sero titulas.
Ankstyvasis gyvenimas
Polas Makartnis gimė 1942 m. birželio 18 d. Voltono rajone, esančiame Liverpulyje (Jungtinė Karalystė), kur jo motina Meri Patricija (Mary Patricia) dirbo slauge. Tuo tarpu, tėvas Džeimsas „Džimas“ Makartnis (James „Jim“ McCartney) nebuvo šalia sūnaus nuo pat jo gimimo, kadangi savanoriškai dirbo ugniagesiu, vykstant Antrajam pasauliniam karui. P. Makartnis taip pat turi jaunesnįjį brolį Pyterį Maiklą (Peter Michael) ir jaunesniąją netikrą sesę Rūt (Ruth), kuri gimė antroje jo tėvo Džeimso santuokoje.
Dar mokyklos laikais, 1954 m. sutiko Džordžą Harisoną, su kuriuo bemat greitai susidraugavo. Makartnis prisipažino, kad buvo linkęs su juo bendrauti atsainiai, nes buvo metais vyresnis. Jaunystėje Makartnio tėvas priklausė vienam džiazo kolektyvui, ten grojo pianinu. Instrumentas būdavo pastatytas matomoje vietoje ir Polo namuose. Tėvas jį, kaip ir brolį, skatino lavinti savo muzikalumą, P. Makartniui net pasiūlė lankyti pianino pamokas, tačiau jaunuolis nusprendė mokytis iš klausos. 14-to gimtadienio proga tėvas jam padovanojo trimitą, tačiau dėl radijuje populiarėjančio rokenrolo, Makartnis jį iškeitė į akustinę gitarą, kad galėtų grodamas dainuoti. Iš pradžių jam sunkiai sekėsi groti dešine ranka, bet apsukęs stygas pradėjo groti kaire ranka ir parašė pirmąją dainą „I Lost My Little Girl“, o pianinu – „When I'm Sixty-Four“. Vienas didžiausių įkvėpimų tapo rokenrolo žvaigždė Little Richard, kurį Makartnis dievino, būdamas moksleiviu.
Nuo „The Quarrymen“ iki „The Beatles“ (1957–1970)
miniatiūra|175x175px|Polas Makartnis 1964 m. 1957 m. būdamas penkiolikos Makartnis sutiko Džoną Lenoną, kuris pasiūlė prisijungti prie skiffle ir rokenrolo muziką grojančios grupės „The Quarrymen“. Jam buvo leista groti ritmine gitara. Palaipsniui formavosi Lenono ir Makartnio glaudūs santykiai muzikoje, kuriuos ypač suartino motinų netektys. 1958 m. prisijungė ir Dž. Harisonas, o po poros metų Lenono draugas iš menų mokyklos Stiuartas Satklifas (Stuart Sutcliffe). 1960 m. po ilgų svarstymų grupė nutarė vadintis „The Beatles“ ir tada prisijungė būgnininkas Pytas Bestas (Pete Best).
1961 m. S. Satklifui palikus grupę, jo vietoje bosine gitara pradėjo groti Makartnis. Kurį laiką „The Beatles“ grojo Hamburge (Vokietija), kaip palaikančioji Tonio Šeridano (Tony Sheridan) grupė. Ten juos pastebėjo būsimasis vadybininkas Brajanas Epšteinas (Brian Epstein), kuris vėliau grupę suvedė su prodiuseriu Džordžu Martinu (George Martin), padėjusiu bitlams tapti neįtikėtinai populiaria grupe. Pytą Bestą nuspręsta pakeisti Ringo Staru (Ringo Starr). Nuo šiol grupei ėmė sektis kuriant hitus – viskas prasidėjo nuo „Love Me Do“, kuris kultinio dėmesio sulaukė tiek Jungtinėje Karalystėje, tiek JAV. Spauda ėmė vis labiau domėtis grupės nariais, Makartnis buvo pramintas „mieluoju bitlu“. Kartu su Dž. Lenonu atlikėjas parašė keletą didžiausią proveržį turėjusių hitų: „I Saw Her Standing There“, „She Loves You“, „I Want to Hold Your Hand“ ir „Can't Buy Me Love“.
1965 m. rugpjūtį pasirodė Makartnio garsiausia daina „Yesterday“, kuri buvo įrašyta pritariant styginių kvartetui. Tai pirmasis klasikinės muzikos elementus naudojantis kūrinys iš bitlų muzikos katalogo. Be to, ją atliko tik pats Makartnis, kas irgi nebuvo įprasta. Vėlesni albumai pasižymėjo didesne branda ir gilumu, Makartnio vaidmuo tapo vis reikšmingesnis. 1966 m. grupė nustojo koncertuoti ir dar giliau pasinėrė į naujos muzikos paieškas. Tuo tarpu Makartnis, kartu su Dž. Martinu dirbo ties nauju garso takeliu filmui „The Family Way“. Nujausdamas tvyrančią įtampą tarp grupės narių, Makartnis skatino juos išlikti produktyviems ir pasiūlė apsiimti nauju albumu, kas vėliau išaugo į „Sgt. Pepper's Lonely Hearts Club Band“ – laikomu pirmuoju koncepciniu albumu roko istorijoje. Ketindamas įrodyti, kad bitlai galop subrendo, Makartnis sukūrė visiškai naują grupės įvaizdį ir pritaikė fiktyvius personažus, aiškiai pabrėžiančius naują erą. Atlikėjas šį lūžį paaiškino tuo, kad bitlai buvo pavargę nuo senojo įvaizdžio ir norėjo būti matomi „kaip menininkai, o ne kaip paprasčiausi scenos muzikantai“.
1967 m. apskriejusi žinia apie B. Epšteino mirtį grupėje paliko tuštumą. Makartnis pasiryžo perimti vadybos reikalus ir šįkart grupę nukreipė į naujo filmo „Magical Mystery Tour“ statymą, kuris sulaukė ganėtinai neigiamo įvertinimo, nors jo garso takelis buvo labiau pasisekęs. Nesutarimai įrašų studijoje ypač kaito kuriant „Baltąjį albumą“; tas pats pasakytina ir apie likusius paskutinius albumus. 1969 m. Makartnis vedė Lindą Istman (Linda Eastman), po to laukė paskutinio albumo „Abbey Road“ įrašinėjimai. 1969 m. Lenonas tyliai paliko grupę, o kitąmet tą padarė ir Makartnis.
„Wings“ ir kitos veiklos
kairėje|miniatiūra|197x197px|Makartnis su žmona Linda (1976 m.) Po „The Beatles“ iširimo P. Makartnis pasinėrė į depresiją, bet žmona Linda padėjo iš jos išbristi ir tęsti karjerą. Atlikėjas, paminėdamas šį sunkų laikotarpį ir žmonos palaikymą, įrašė dainą „Maybe I'm Amazed“, o 1970 m. pasirodė debiutinis solinis albumas „McCartney“, JAV pardavimuose užėmęs 1-ą vietą. Kitas albumas „Ram“, pasižymėjęs didesniu Lindos indėliu dainose, šįkart pirmavo Jungtinės Karalystės rinkoje, irgi kurį laiką tapęs labiausiai parduodamu albumu. 1971 m. kartu su būgnininku Deniu Sivelu (Denny Seiwell) ir buvusiu „The Moody Blues“ gitaristu Deniu Leinu (Denny Laine) įkūrė grupę „Wings“. Makartnis tiesiog nenorėjo tęsti karjeros kaip solinis atlikėjas, jam buvimas grupėje atrodė daug mielesnis. Prisijungus gitaristui Henriui Makalui (Henry McCullough), grupė pradėjo pirmąsias gastroles po universitetus, gaudama kuklų honorarą už pasirodymus bei vengdama groti bitlų dainas. Viena priežasčių, kodėl „Wings“ pasirinko tokį koncertavimo būdą, buvo ta, kad Makartnis nenorėjo pašalinio žiniasklaidos dėmesio ir jausti spaudimą dėl prigesusios šlovės, iširus „The Beatles“. Tik pasibaigus šiam turui, jis su grupe buvo pasiryžęs pasirodymams Europoje. Ir vis tik pasirinko toliau koncertuoti uždaresnėse ir mažesnėse erdvėse. Vėliau sekęs 1973 m. „Band on the Run“ albumas buvo bene sėkmingiausias „Wings“ darbas aštuntajame dešimtmetyje, pirmavęs prekyboje tiek Jungtinėje Karalystėje, tiek JAV, taip pat tapęs pirmuoju platininiu albumu. 1975 m. kūrinys „Band on the Run“ iš to paties albumo, pelnė „Grammy“ apdovanojimą, dėl „Geriausiai atlikto pop vokalo pasirodymo“. Bėgant metams grupė toliau leido studijinius albumus, koncertavo ir susidūrė su šiokiais tokiais pasikeitimais jos sudėtyje. 1977 m. singlo „Mull of Kintyre“ perkamumas leido Makartniui ir „Wings“ patirti populiarumo aukštumas, tapdamas sėkmingiausiu singlu nuo tada, kai Makartnis pradėjo solinę karjerą. 1979 metai pažymėti paskutiniu grupės turu, o kitąmet buvo išleistas solinis Makartnio albumas „McCartney II“. Jausdamas, kad kartu su „Wings“ nuėjo pakankamai, 1981 m. atlikėjas nusprendė grupę išformuoti.
Naujasis kūrybos etapas Makartnį nuvedė prie bendrų darbų su kitais atlikėjais. 1982 m. kartu su Stiviu Vonderiu (Stevie Wonder) įrašė dainą „Ebony and Ivory“, užėmusią 1-ą vietą „Billboard 100“, o su Maiklu Džeksonu (Michael Jackson) įrašė „The Girl Is Mine“ ir vėliau „Say Say Say“, taipogi tapusią labiausiai parduodama JAV. 1984 m. Makartnis vaidino miuzikle „Give My Regards to Broad Street“, kuriame pasirodė ir buvęs bitlas Ringo Staras. Iš neigiamų kritikų atsiliepimų buvo galima suprasti, kad Makartniui labiau sekėsi kurti garso takelius, nei vaidinti filmuose – Jungtinėje Karalystėje jis tapo pirmaujančiu pagal pardavimus. 1985 m. vykstant labdaringam renginiui „Live Aid“, Makartnis atliko bitlų dainą „Let It Be“. Nors pradžią lydėjo techniniai garso nesklandumai, prie jo savo balsais prisijungė kiti garsūs atlikėjai. Vėlesniais metais atlikėjui teko bendradarbiauti su Eriku Stiuartu (Eric Stewart), Geriu Marsdenu (Gerry Marsden), Holiu Džonsonu (Holly Johnson), Elviu Kostelo (Elvis Costello) bei kitais. 1989 m. kartu su Linda subūrė grupę, pakviesdamas prisijungti keletą kitų muzikantų, kad surengtų pirmąjį pasaulinį turą po kone dešimties metų pertraukos; tai buvo pirmasis turas pavadintas Makartnio vardu. 1990 m. Brazilijoje užfiksuotas rekordiškas 184 tūkst. susirinkusių klausytojų skaičius.
1991 m. Makartnis išbandė save orkestrinės muzikos lauke, kai „Karališkoji Liverpulio filharmonija“ savo jubiliejaus progai paprašė jo sukurti muzikinę kompoziciją. Kartu su kompozitoriumi Karlu Deivisu (Carl Davis) pasauliui pristatė albumą „Liverpool Oratorio“, kuriame skambėjo operos solistų balsai, Liverpulio katedros choras bei tos pačios filharmonijos orkestro pasirodymas. Deja, kritikai buvo negailestingi, bet Makartnis paliko viską spręsti klausytojams. Po premjeros Londone, kūriniai buvo atliekami visame pasaulyje. Tais pačiais metais atlikėjas pasirodė „MTV Unplugged“, per kurį atliko akustines kai kurių savo ir bitlų dainų versijas.
1998 m. nuo vėžio mirė Makartnio žmona Linda, jos atminimui 1999 m. surengtas koncertas „Concert for Linda“, o surinkti pinigai paaukoti organizacijoms, kovojančioms už gyvūnų teises. Dar tais pačiais metais pasirodė kitas orkestrinis P. Makartnio albumas – „Working Classical“.
Gruobinia
Gruobinia (anksčiau Gruobynas; ) – miestas Latvijos vakaruose, už 12 km į rytus nuo Liepojos. 2009–2021 m. Gruobinios savivaldybės, nuo 2021 m. – Pietų Kuršo savivaldybės administracinis centras. 3749 gyventojai (2021 m.). Užima 512,6 ha ploto teritoriją.
Miesto teisės nuo 1695 m.
Demografija
2005 m. sausio 1 d. Gruobinioje gyveno 4300 žmonių. Tankumas yra 839 gyv./km². Gyventojų tautinė sudėtis: 89,4 % – latviai, 3,5 % – rusai, 2,4 % – lietuviai, 1,2 % – ukrainiečiai, 0,7 % – gudai, 2,8 % – kitų tautybių (lenkai, vokiečiai, estai).
Miestai partneriai
Miestai, su kuriais Gruobinia yra užmezgusi partnerystės ryšius:
Dėmėtosios čiulpikės
Dėmėtosios čiulpikės (Minytrema) – čiulpikinių (Catostomidae) šeimos žuvų gentis.
Vienintelė rūšis – dėmėtoji čiulpikė (Minytrema melanops).
Justinas Kankinys
thumb|200px|Justino Kankinio paveikslas
Justinas Kankinys (g. apie 100–105 m. Samarijoje – 165 m.) – žymiausias II amžiaus krikščionių apologetas, teologas.
Justinas gimė Samarijoje, studijavo graikų filosofiją. Senas žmogus, parodė, kad tikroji gyvenimo filosofija slypi šventajame rašte ir atvedė jį pas Viešpatį. Vėliau Justinas įsteigė Romoje krikščionišką mokyklą ir maždaug 150 m. e. m. parašė savo Pirmąją Apologiją, kuri buvo skirta Romos imperatoriui. Romėnai kankino Justiną Kankinį dėl jo krikščioniško tikėjimo ir nukirto jam galvą.
Justinas parašė apologiją „Pasikalbėjimas su žydu Trifonu“, „Apologiją“ ir veikalą apie ankstyvosios krikščionybės erezijas.
Savo raštuose Justinas:
Plutonas (mitologija)
thumb|PlutonasPlutonas – pomirtinio pasaulio, mirties dievas. Graikų mitologijoje Plutoną atitinka Hadas. Jo žmona Proserpina (gr. Persefonė), kurią Plutonas pagrobė, kad vėliau vestų. Mitai adaptuoti iš graikų.
Nors pagal krikščionišką vaizdavimą jis buvo tapatinamas su Šėtonu, tačiau romėnai Plutono neigiamai nevaizdavo.
Jo garbei pavadinta Plutono nykštukinė planeta.
Kartais painiojamas su graikų dievu Plutu, kuris buvo turto personifikacija.
Juzefovas (Suvalkų apskritis)
Juzefovas – kaimas Lenkijos šiaurės rytuose, Račkų valsčiuje, Suvalkų apskrityje, Palenkės vaivadijoje. Kaimas yra apie 8 km į šiaurės rytus nuo Račkų, apie 9 km į pietvakarius nuo Suvalkų ir 102 km į šiaurę nuo vaivadijos centro Balstogės.
Czesław Słania
Česlovas Slania  (, 1921 m. spalio 22 d. Čeladzėje – 2005 m. kovo 17 d. Krokuvoje) – lenkų dailininkas, vienas žymiausių pasaulio pašto ženklų ir banknotų graverių. Pasak Gineso rekordų knygos – produktyviausias pašto ženklų dailininkų (sukūrė virš 1 000).
Biografija
thumb|left|1981 m. [[Farerų salos|Farerų salų pašto ženklas.]] Vaikystę praleido Osmolicėje. Antrojo Pasaulinio karo metu buvo Lenkijos Liaudies armijos karininkas. Nuo 1945 m. mokėsi Krokuvos dailiųjų menų mokykloje, kuri garsėjo graviūros specialistų ruošimu. Besimokant buvo priimtas į Lenkijos poligrafijos biurą. Nuo 1950 m. dirbo Varšuvos saugaus popieriaus įmonėje Wytwórni Papierów Wartościowych kaip graveris. Čia išgraviravo pirmajį savo pašto ženklą.
1956 m. persikėlė gyventi į Švediją, kur 1959 m. gavo darbą Švedijos pašto įstaigoje. Išgraviravo daug Švedijos pašto ženklų, taip pat ir kitų valstybių (viso 29).
Dėl aukštos graviravimo kokybės, tikslių detalių gerbiamas filatelistų. Yra filatelistų renkančių pašto ženklus, kurie sukurti tik Czesław Słania.
Paskutinis dailininko sukurtas ženklas skirtas JTO Generalinės asamblėjos 60-ies metų sukakties paminėjimui.
Didnosė beždžionė
Didnosė beždžionė (Nasalis larvatus) – šunbeždžionių (Cercopithecidae) šeimos primatų rūšis, priklausanti monotipinei didnosių beždžionių (Nasalis) genčiai. Labai specifinės išvaizdos gyvūnas, turintis didelę nosį. Subrendusių patinų ji ilga ir nukarusi. Ji yra svarbi viliojant porą. Ką tik gimęs jauniklis turi normalią nosį, senstant ji didėja, bet patelių ji daug mažesnė negu patino. Patinai žymiai didesni už pateles. Patinai yra iki 72 cm ūgio, turi iki 75 cm ilgio uodegą ir sveria iki 24 kg. Patelės yra iki 60 cm ūgio ir sveria iki 12 kg.
Gyvena Borneo salose prie vandens, drėgnuose žemumų miškuose, mangrovių pelkėse ir pajūryje. Būryje būna vienas patinas ir 6-10 patelių ir jų jaunikliai. Patinas gina savo grupę garsiai gargsėdamas, šiepiantis dantis ir mojuoja priešui stačia varpa. Nykstanti rūšis.
Kampinaso universitetas
miniatiūra|240px|right|[[César Lattes|Cezario Lateso biblioteka]]
Universitetų reitinguose užima aukščiausias pozicijas tarp universitetų Brazilijoje ir Lotynų Amerikoje. „QS World University Rankings“ jam skiria vietą tarp 200 pasaulio universitetų, laiko 11-uoju tarp jaunų, iki 50 metų amžiaus universitetų. Brazilijos švietimo ministerijos išrinktas geriausiu šalies universitetu 2015 m.
Unicamp buvo įsteigtas 1962 m. „nuo nulio“ kaip integruotas mokslinių tyrimų institutas, skirtingai nuo kitų geriausių Brazilijos universitetų, paprastai sukurtų anksčiau egzistavusių mokyklų ir institutų vietoje. Pagrindinis universitetinis miestelis užima 3,5 kv. km, įsikūręs Kampinaso priemiestyje, kiti – Limeiroje, Pirasikaboje ir Paulinijoje. Be to, universitetui priklauso dvi profesinės technologijos mokyklos Kampinase ir Limeiroje. Finansavimą beveik pilnai užtikrina šalies valdžia, todėl kaip ir kituose Brazilijos viešuosiuose universitetuose, studijų programos studentams yra nemokamos.
Unicamp vykdo apie 15 proc. šalies mokslo tyrimo programų – ypač daug, jei palyginti su senesniais ir didesniais universitetais. Šiame universitete išduodama daugiausiai patentų tarp mokslo tyrimo įstaigų – nusileidžiama tik naftos gavybos įmonei „Petrobras“.
Struktūra
Unicamp sudaro 24 padaliniai, tarp kurių yra 10 institutų ir 14 mokyklų. Veikia 22 tarpdisciplininiai centrai, kurie atlieka mokslinius tyrimus ir aprėpia disciplinas nuo scenos meno iki kompiuterijos ir švietimo.
Jonas Antanas Tiškevičius (1898)
Jonas Antanas Tiškevičius (1898 m. birželio 14 d. Voinove, Lenkija – 1986 m. Kvebeke, Kanada) – Lietuvos-Lenkijos bajoras, didikas, Lelivos herbo grafas.
Biografija
Kilęs iš Lietuvos didikų Tiškevičių giminės antrosios Biržų šakos. Tėvas Juozapas Tiškevičius. Motina Izabelė Emilija Loncka-Tiškevičienė. Broliai Vladislovas, Juozapas Steponas ir Steponas Jonas Tiškevičiai.
Šeima
1928 m. sausio 14 d. Krokuvoje susituokė su Olga Konopkaite (1905–1937 m.).
Antrojo pasaulinio karo metu pasitraukė į Vakarus, gyveno Kvebeke (Kanada), kuriame 1948 m. rugsėjo 15 d. vedė Aleksandrą fon Valter-Vitenheim (g. 1922 m. birželio 25 d. Rygoje).
Vaikai:
Carlos Santana
Dauguma dabar jį žino kaip pasaulio muzikos ikoną. „Rolling Stone“ žurnalo sąraše Santana yra numeris 20 iš 100 geriausių visų laikų gitaristų. Jis laimėjo 10 „Grammy“ apdovanojimų ir tris Lotynų „Grammy“ apdovanojimus.
Drakoniukinės
Drakoniukinės (Trachinidae) – ešeržuvių (Perciformes) būrio žuvų šeima. Kūno ilgis – iki 37 cm. Turi nuodingas liaukas. Įsirausia į smėlį. Paplitusios Atlanto vandenyno rytinėje dalyje, Viduržemio jūroje.
Lietuviškai šiuo pavadinimu vadinama dar viena ešeržuvių šeima – drakoniukinės (Draconettidae).
Vėjo energija
thumb|215px|Vėjo jėgainė
Vėjo energija – vėjo kaip oro judėjimo energija. Apskaičiuota, kad 1–3 % Žemę pasiekiančios Saulės energijos virsta vėjo energija. Tai 50–100 kartų daugiau už energijos kiekį, fotosintezės dėka pereinantį į biomasės energiją. Didžioji dalis tos energijos pasireiškia aukštuosiuose oro sluoksniuose, kur nuolat pučia ~160 km/val. greičio vėjai. Galų gale vėjo energija dėl oro trinties virsta oro šiluma.
Vėjo energetika
thumb|left|[[Vėjo jėgainės prie Mionės ežero, Vokietijoje]] Vėjo energetikoje vėjo energija verčiama į elektros energiją, panaudojant vėjo turbinas. Tai viena iš mažiausiai aplinkai kenkiančių energetikos šakų. 2005 m. pasaulyje vėjo energija sudarė 1 proc. (arba 58 982 MW) visos pagaminamos elektros energijos. Pasinaudojant vėjo turbinomis, pagaminta elektra sudaro 47 proc. Danijos, 8 proc. Ispanijos ir 4,3 proc. Vokietijos elektros energijos. Pasaulyje pagaminamos vėjo energijos kiekis nuo 1999 m. iki 2005 m. išaugo keturis kartus.
Skirtingai nuo tradicinių elektros energijos gamybos būdų naudojant kietą, skystą, dujinį kurą, kuriam reikia didžiulių išlaidų, kad kuras būtų išgautas iš žemės gelmių, atvežtas iki elektrinių, sudegintas, pašalinti pelenai, išvalyti dūmai, įšildytas vanduo vandens aušyklose ir sumažintas atmosferos oro teršimas, vėjo elektrinėms tokių išlaidų nereikia.
Vėjo energija šiandien yra pigiausias elektros energijos šaltinis daugumoje pasaulio vietų. Nesubsidijuojama sausumos vėjo energija yra pigesnė nei bet kuris kitas energijos šaltinis, įskaitant įprastus energijos gamybos šaltinius, tokius kaip anglis ir dujos. Atsižvelgiant į tai, jog taršos sąnaudos ir subsidijos nėra įtrauktos į palyginamosios elektros energijos kainos vertinimą, sausumoje esantis vėjas daugumoje vietų Europoje ir pasaulyje vis tiek yra pats pigiausias energijos šaltinis.
Istorija
Vėjo elektrinių konstravimo darbais Lietuvoje buvo susidomėta praėjusio amžiaus aštuntajame dešimtmetyje. Atsinaujinančios energijos šaltinių mokslinio tyrimo ir projektavimo – konstravimo biuras „Vėjas“, UAB „Vėjas“, UAB „Jėgainė“, Kauno technologijos universitetas bandė sukonstruoti lietuviškas 2; 4; 8; 20; 60 kW vėjo elektrines, tačiau visos pastangos baigėsi nesėkmingai. Sėkmingiausiai dirbo trijų vėjo elektrinių 16 kW bendrosios galios eksperimentinis kompleksas Palangos kopose, kuris šildė gelbėjimo stoties pastatą. AVEU tipo Astrachanės (Rusija) gamybos elektrinės buvo pastatytos siekiant atlikti eksperimentą ir išsiaiškinti, kaip pajūrio vėjų sąlygomis dirba vėjo elektrinių sparnai, pagaminti dykumų vandens keltuvams. Eksperimentas baigėsi nesėkme – audros metu visi sparnai buvo sulaužyti ir elektrines teko iš kopų pašalinti.
Pirmą vėjo energetikos Lietuvoje galimybių studiją 1993 m. paruošė Lietuvos energetikų mokslo ir technikos draugija po Lietuvos vyriausybinės delegacijos pažintinio vizito Vokietijos Šiaurės jūros pakrančių objektuose. Studija, kurioje meteorologinių stebėjimų pagrindu buvo apskaičiuoti energetiniai vėjo ištekliai, išanalizuotos gaminamų vėjo elektrinių konstrukcijos, paruošti pasiūlymai eksperimentinių vėjo elektrinių įsigijimui ir jų pastatymo vietoms, buvo pateikta tuometinei LR Pramonės ir prekybos ministerijai. Tačiau pasiūlymams eigos nebuvo duota ir vėjo energetika palikta likimo valiai.
Pirmosios elektrinės
2003 m. Skuode pastatyta ir įjungta į bendrąjį elektros tinklą iš Danijos perkelta 160 kW vėjo elektrinė. Ir nors ilgą laiką po pastatymo ji neveikė dėl techninių sutrikimų, tai buvo Lietuvos vėjo energetikos pradžia. Jau 2004 m. kovo 9 d. Kretingos rajone į Lietuvos energetikos sistemos elektros tinklą buvo įjungta Vydmantų parodomoji vėjo elektrinė. Tai buvo naujausios konstrukcijos Vokietijos kompanijos „ENERCON GmbH“ gamybos 600 kW vėjo elektrinė „E-40“, kurios atsiradimui pagrindą padėjo Kaišiadorių ir Magdeburgo vyskupijų bendradarbiavimas.
Parodomoji Vydmantų vėjo elektrinė buvo projektuojama ir statoma laikantis visų Europos Komisijos Energetikos ir energetikos tinklo agentūros rekomendacijų statant bet kurioje šalyje pirmąją vėjo elektrinę. Pagrindiniai reikalavimai buvo:
Visos šios Europos Komisijos Energetikos ir energetikos tinklo agentūros rekomendacijos buvo įvykdytos statant Vydmantų parodomąją vėjo elektrinę. Ši elektrinė be žymių sutrikimų išdirbo 20 500 val. ir pagamino 4,1 mln. kWh elektros energijos. Vidmantų vėjo elektrinės darbą stebėjo ir analizavo įvairios organizacijos. Nuolatinis jos darbo parametrų fiksavimas, analizė ir jos rezultatai leido padaryti neginčijamą išvadą – Lietuvos pajūrio vėjai ir teritorijos yra palankūs vėjo elektrinių statybai. Ši išvada yra nepaprastai svarbi gamintojams ir tiekėjams, bankams kreditoriams, investitoriams ir Energetikos sistemos planuotojams.
Jau pirmieji Vydmantų VE darbo rezultatai ir analizių išvados buvo panaudotos pirmojo Lietuvoje Vėjo elektrinių parko statybos pagrindimui, finansavimui, projektavimui bei statybai. 2006 m. spalio 11 d. į Lietuvos energetikos sistemos 110 kV perdavimo tinklo atkarpą Palanga – Šventoji buvo įjungta pirmoji iš 15 UAB „Vėjų spektras“ parko „E-70“ tipo vėjo elektrinių.
Lietuvoje veikia Danijoje, Vokietijoje, Suomijoje pagamintos vėjo jėgainės.
Nacionalinio elektros energijos gamybos ir vartojimo balanso duomenys
2019 m. Lietuvoje buvo pagaminta tiek teravatvalandžių elektros energijos (TWh)
Darius Jurgelevičius
Biografija
Buvo pramoginės radijo stoties laidų vedėjas. Karjerą pradėjo LR užsienio reikalų ministerijoje. Laikytas perspektyviu diplomatu. Iš diplomatinės tarnybos perėjo į slaptąją, padarė stulbinamą karjerą, tapdamas VSD vadovo pavaduotoju. „Socialiai aktyvus ir gabus URM pareigūnas, svariai prisidėjęs prie Konsulinio ir Teisės departamentų teisinės bazės kūrimo“. Kaip diplomatas nėra važiavęs į užsienį, vienintelė išimtis – kelionė su ESBO misija į Moldovą (komandiruotės laikotarpiu D. Jurgelevičiui buvo neteisėtai apskaičiuota 48 543 Lt ir išmokėta 33 000 Lt darbo užmokesčio, kai LR URM viceministrai Jonas Rudalevičius, Gediminas Šerkšnys ir Oskaras Jusys savo įsakymais pažeidė LR Vyriausybės nutarimą).
Iki 2004 m. birželio 11 d. LR URM sekretorius, nuo 2004 m. birželio 11 d. VSD direktoriaus pavaduotojas. 2007 m. liepą buvo įtrauktas į naujosios IAE statybos darbo grupę, kuriai skiriama dalyvauti bendrovės „Lietuvos energija“ vykdomose derybose bei konsultacijose su potencialiais partneriais dėl naujos atominės elektrinės ir jungčių su Lenkijos bei Švedijos elektros energetikos sistemomis projektų įgyvendinimo.
Iki 2009 m. rugpjūčio 6 d. VSD generalinio direktoriaus pavaduotojas (iš užimamų pareigų atleistas LR prezidentės Dalios Grybauskaitės dekretu). 2009 m. rugpjūčio 19 d. pateikė prašymą grąžinti į darbą LR užsienio reikalų ministerijoje, tačiau LR užsienio reikalų ministras Vygaudas Ušackas prašymo nepatenkino. Nuo 2009 m. rugsėjo mėn. – Gruzijos vidaus reikalų ministro Ivano Merabišvilio (g. 1968 m.) patarėjas.
Antisąjūdinės nuostatos Nepriklausomybės atkūrimo išvakarėse
XX amžiaus 9-ojo dešimtmečio pabaigoje pagarsėjo kaip komjaunimo aktyvistas, pasmerkęs pirmojo viešo antisovietinio mitingo, vykusio prie A. Mickevičiaus paminklo, dalyvius. 1987 m. tuomečio dienraščio „Komjaunimo tiesa“ (dabar – „Lietuvos rytas“) (1987 09 02) rubrikoje „Laikas ir tavo pozicija“ straipsnyje „Atkirtis“ buvo paskelbtas Vilniaus valstybinio V. Kapsuko universiteto Teisės fakulteto studento Dariaus Jurgelevičiaus laiškas:
''Noriu ir aš pasidalyti mintimis apie rugpjūčio 23-osios sueigą. Demonstracija - pati didžiausia veidmainystė. Tai Vakarų masinės informacijos priemonių darbas. Tačiau pagrindinis šios akcijos tikslas - apjuodinti mūsų persitvarkymo politiką ir vieną jos pusių - viešumą. Vakaruose tikėjosi, jog vadinamieji „kovotojai už Lietuvos laisvę“ susidurs su milicijos kordonais, juos areštuos, gal nuteis. Šito nebuvo! Niekas nelaikė už rankų žmonių, jų nevaikė, nekišo į milicijos mašinas. To tikrai nesitikėjo Vakarų masinės informacijos reporteriai. Kur tai matyta, kad Tarybų Sąjungoje vyktų antitarybinė akcija? Manom, tokios mintys užplūdo juos, kai jie pamatė visa tai. Bet dar labiau jie nuliūdo, kai paaiškėjo - liaudis nepritaria Vakarų pakalikų kalboms. Tai liudijo ir negausus susirinkusiųjų skaičius. Taigi viešumo politika, kuri dabar yra mūsų gyvenimo kasdienybė, įrodė savo privalumus ir jėgą''.
Bylinėjimasis su žurnalistais, neetiški pasisakymai apie VSD pareigūną
2008 m. gegužę D. Jurgelevičius pralaimėjo bylą prieš žurnalistus, kuriuos jis buvo padavęs į teismą dėl neva klaidingos informacijos paskelbimo. Ieškovas prašė paneigti po Vytauto Pociūno prieštaringos žūties, žurnalo „Ekstra“ straipsniuose skelbtą informaciją. Be to, D. Jurgelevičius norėjo, kad jam būtų priteista 100 000 litų už esą patirtą moralinę žalą. Po mįslingos VSD pareigūno Vytauto Pociūno žūties žurnalui „Ekstra“ duotame interviu D. Jurgelevičus pareiškė: „Ir jei toliau vyks visas šis knaisiojimasis po tuos kaulus, tai ten išlįs tokių dalykų, kurie garbės visam šitam reikalui tikrai nepridės“". Taip pat buvo prašyta paneigti kitą teiginį: „Akivaizdu, kad į VSD atėjus ne sąjūdininkui D. Jurgelevičiui, sąjūdininko Vytauto Pociūno likimas buvo iš anksto nulemtas.“
Remiantis 2006 m. gruodžio mėn. LR Seimo patvirtinta parlamentinio tyrimo apie VSD veiklą išvada, „VSD generalinio direktoriaus pavaduotojas D. Jurgelevičius viešai neetiškai kalbėjo apie žuvusį departamento pareigūną“. Piliečių judėjimas Piliečių Santalka parašė „Santalkos ir kultūros žmonių viešą laišką Lietuvos Respublikos generaliniam prokurorui“, kuriame prašyta pradėti ikiteisminį tyrimą dėl viešai paskleistų melagingų prasimanymų. Prašymas pasirašytas svarbių Lietuvos kultūrai žmonių, tokių kaip Petras Repšys, Nijolė Sadūnaitė, Andrius Mamontovas ir kt.
Nahualis
Nahualis, Nagualis  – dvasia globėja Mezoamerikos tikėjimuose. Tai teriomorfinis angelas-sargas, pasireiškiantis gyvūno (jaguaro, kojoto, erelio ar kt.) pavidalu.
Pavadinimas nahual kilo iš nahuatlių kalbos ir reiškia magijos praktikuotoją. Pagal žmogaus gimimo datą nustatoma, koks gyvūnas bus jo nahualis. Nahuatlių žodis Tonal žymi dieną ir su ja asocijuotą gyvūną. Gimę po jaguaro ženklu buvo laikomi turintys ypatingų magiškų galių. Nahualizmo globėju laikytas dievas Teskatlipoka. Tikėjimas nahualiu buvo būdingas ne tik actekams, bet ir kitoms Mezoamerikos tautoms.
Dėl krikščionybės įtakos dabar Meksikoje nahualiu laikoma piktoji dvasia, raganius, sugebantis naktį pasiversti gyvūnu (pelėda, šikšnosparniu, kalakutu) ir daryti bloga nekaltiems žmonėms (gerti jų kraują, vogti turtą, nešti ligas). Chakatekų tikėjimu nahualiai baudžia tuos, kurie giminiuojasi su metisais ar baltaisiais.
Karloso Kastanedos knygose Don Chuanas nahualiu įvardina begalinę ir nesuvokiamą transcendentinę realybę.
MSN
thumb|300px|MSN emblema MSN (Microsoft Network) – JAV interneto paslaugų ir internetinių sprendimų tiekėjas, įkurtas 1995 rugpjūčio 24 d., kartu su Windows 95 išleidimu. 2007 metais Microsoft išleido Windows Live, kuris perėmė iš MSN Microsoft internetinių produktų valdymą.
Šiuo metu MSN turi 9 mln. vartotojų ir yra antras pagal dydį JAV interneto paslaugų tiekėjas, nusileidžiantis tik America Online, kuri turi 26,5 mln vartotojų.
Nuorodos
MSN.com
Windows Live
Tarakonys (Vilnius)
Tarakonys – kaimas Vilniaus rajono savivaldybės šiaurinėje dalyje, 7 km į rytus nuo Sužionių. Tarakonių pagrindinė mokykla yra gretimame Daukšių kaime.
Alka (Šilutė)
Alka – kaimas Šilutės rajono savivaldybės vakarinėje dalyje, 6 km į pietvakarius nuo Saugų, prie Žemaitkiemio-Sakūčių plento.